Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 265/15/7712	Svidník, 23.7.2015
EEČ : 2-60-48-2015

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že 09.07.2014 v Stropkove, prostredníctvom mandatára spoločnosti XXXXX, XXXXX, požiadal o poskytnutie pôžičky vo výške 300,- €, pričom pri svojej žiadosti uviedol všetky potrebné svoje osobné údaje, predložil svoj občiansky preukaz, fiktívnu kópiu potvrdenia o výške jeho príjmu s tým, že od 01.06.2013 pracuje ako murár v spoločnosti GRUND VRANOV N.T., s.r.o. so sídlom vo Vranove nad Topľou na dobu neurčitú s čistým mesačným príjmom 620,-€, na podklade týchto nepravdivých údajov mu tento úver, ktorý mal splatiť do 28.12.2014 v šiestich pravidelných mesačných splátkach, bol schválený a preto toho istého dňa uzatvoril a podpísal zmluvu o spotrebiteľskom úvere číslo: 808000595 na celkovú sumu aj s nákladmi vo výške 498,-€, na základe ktorej si prevzal tento úver, avšak následne nezaplatil ani jednu splátku a na výzvy nereagoval, čím takto svojim konaním spôsobil pre spoločnosť XXXXX XXXXX škodu vo výške 498,- €

lebo trestné stíhanie je neprípustné, preto že  tak ustanovuje medzinárodná zmluva

Odôvodnenie:
Na základe písomného trestného oznámenia obchodnej spoločnosti XXXXX, XXXXX číslo 808000595 z 30.04.2015 vyšetrovateľ PZ OKP OR PZ vo Svidníku uznesením ČVS: ORP-150/VYS-SK-2015 z 26.06.2015 začal trestné stíhanie vo veci prečinu úverového podvodu podľa § 222 ods. 1 Tr. zákona a súčasne pre tento prečin vzniesol obvinenie XXXXX, ktorý ho mal spáchať tak, ako to je uvedené vo výroku tohto uznesenia.
     Po vykonanom skrátenom vyšetrovaní mi vyšetrovateľ PZ 20.07.2015 predložil vyšetrovací spis s návrhom, aby trestné stíhanie obvineného XXXXX pre predmetný prečin, bolo podľa § 215 ods. 1 písm. d.) Tr. poriadku s poukazom na § 9 ods. 1 písm. e.) Tr. por. zastavené.
          Po preskúmaní vyšetrovacieho spisu som sa s návrhom vyšetrovateľa PZ stotožnil.
     Lustráciou evidenčných pomôcok tunajšej prokuratúry som zistil, že pod sp. zn. Pv 376/14/7712 bol vykonávaný dozor prokurátora nad trestným stíhaním obvineného XXXXX, nar. XXXXX pre prečin úverového podvodu podľa     § 222 ods. 1 Tr. zákona, vedeného vyšetrovateľom PZ OKP OR PZ vo Svidníku na základe uznesenia ČVS: ORP-148/VYS-SK-2014 z 28.08.2014 o začatí trestného stíhania a vznesení obvinenia, na tom skutkovom základe, že obvinený XXXXX hoci bol nezamestnaný, 09.07.2014 v kancelárii na Hlavnej ulici číslo 60/90 v Stropkove mandatárke obchodnej spoločnosti XXXXX, XXXXX spolu so žiadosťou o poskytnutie úveru predložil aj fiktívne potvrdenie o výške príjmov s tým, že od 01.06.2013 je zamestnaný ako murár v obchodnej spoločnosti GRUND Vranov N.T., s.r.o., Vranov nad Topľou s čistým mesačným príjmom 620,- € a po uzatvorení zmluvy o spotrebiteľskom úvere číslo 808000595 s obchodnou spoločnosťou XXXXX, XXXXX mu bol touto obchodnou spoločnosťou vyplatený úver 300,- eur, no následne dohodnuté mesačné splátky nezaplatil a obchodnej spoločnosti XXXXX, XXXXX tak spôsobil škodu 498,- eur.
     Po skončení predmetného skráteného vyšetrovania bola 10.11.2014 uzatvorená medzi prokurátorom tunajšej prokuratúry a obvineným XXXXX dohoda o vine a treste č.k. Pv 376/14/7712-9 a rozsudkom samosudcu Okresného súdu vo Svidníku č.k. 1T 106/2014-81 z 05.12.2014 bola uvedená dohoda o vine a treste podľa § 334 ods. 4 Tr. poriadku schválená a bolo potvrdené, že obvinený XXXXX je vinný z prečinu úverového podvodu podľa § 222 ods. 1 Tr. zák. na tom skutkovom základe ako je uvedené vyššie, bol mu uložený trest odňatia slobody v trvaní 10 mesiacov s podmienečným odkladom výkonu tohto trestu odňatia slobody na skúšobnú dobu v trvaní 20 mesiacov a bola mu uložená tiež povinnosť nahradiť poškodenej obchodnej spoločnosti škodu vo výške 498,- eur.
     Preskúmaním rovnopisu vyšetrovacieho spisu OKP OR PZ vo Svidníku ČVS: ORP-148/VYS-SK-2014 som zistil, že trestné oznámenie o tomto prečine 17.07.2014 podal advokát XXXXX, ako právny zástupca obchodnej spoločnosti GRUND VRANOV N.T., s.r.o., Vranov nad Topľou, ktorej obchodné meno bolo XXXXX neoprávnené použité v potvrdení o výške príjmov a ktoré bolo ním predložené mandatárke obchodnej spoločnosti XXXXX, XXXXX a hoci táto mandatárka obchodnej spoločnosti bola v tomto skrátenom vyšetrovaní vypočutá v procesnom postavení svedka - poškodeného a hoci vyššie uvedeným rozsudkom samosudcu OS vo Svidníku bolo rozhodnuté o nároku poškodeného na náhradu škody, obchodná spoločnosť XXXXX, XXXXX opäť podala trestné oznámenie z 30.4.2015 týkajúceho sa tej istej zmluvy o úvere.
     Ide teda o obvineného, proti ktorému sa skoršie stíhanie pre ten istý skutok skončilo právoplatným rozsudkom súdu.
     Akceptujúc prekážku „rei iudicatae“ (vec rozhodnutá) ako aj právny princíp „ne bis in idem“ (nie dvakrát o tom istom) je trestné stíhanie podľa § 9 ods. 1 písm. e.) Tr. por. neprípustné, a preto bolo potrebné rozhodnúť tak, ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Anatolij Derco
prokurátor